བརྒྱ་ལ་འབྱུང་ཁུངས་མཐུན་ཡང་སྒྲའི་ཀློག་ཚུལ་གྱི་དབང་གིས་ཡི་གེར་འབྲི་ལུགས་མི་འདྲ་བ་བྱུང་བ།ལ་ཀྲུའུ་རིན་དང་།ཀྲུའུ་རེན།ལ་ཞང་དང་ཤང་།ལ་ཅུས་དང་ཅུ།ཅུའུ་ཞེས་པ་སོགས་ཀྱང་སྒྲའི་སྟེང་ནས་ཐ་སྙད་གཅིག་གྱུར་མི་ཡོང་བའི་རྐྱེན་གཅིག་རེད།ཡུལ་སྐད་གཅིག་ཡིན་ཡང་ཐ་སྙད་གཅིག་མཐུན་ཡིན་པའི་ངེས་པ་མེད་དེ།གཞིས་ཀ་རྩེའི་སྐད་ལགསིང་མཞེས་པར།ལྷ་སའི་སྐད་དུསྤངདང་།གཞིས་ཀ་རྩེསསྐྱེམཞེས་པ་ལ་ལྷ་སསའཇར་མཟེར་བ་དང་།གཞིས་ཀ་རྩེསགནམ་ནགཅེས་པ་ལ།ལྷ་སའི་སྐད་དུས་རུབཟེར་བ་བཞིན་དུ།ཁམས་སྡེ་དགེའི་སྐད་ལགྲུ་བཞིཞེས་པར།འབའ་ཐང་སྐད་ལཨ་ཀགཟེར་བ་དང་།སྡེ་དགེསཅ་ཁཟེར་བ་ལ།འབའ་ཐང་གིསསེ་རཟེར་བ་དང་།སྡེ་དགེའི་སྐད་ལབརྒྱབཅེས་པར།འབའ་ཐང་སྐད་ལབླུགསཟེར་བ་དང་།ཨ་མདོའི་དཔའ་ལུང་སྐད་ལཨ་བོཟེར་བ་ལ།བསང་ཆུའི་ཕྱོགས་སུཨ་དགའཟེར་བ་དང་།མགོ་ལོག་སྐད་དུཁོ་རེདང་།མོ་རེཟེར་བ་ལ།མཚོ་སྔོན་པོའི་ཡུལ་དུཁོར་གདང་མོར་གཞེས་པ་ལྟ་བུས་མཚོན་པ་ལྟར།བོད་ཀྱི་ཡུལ་སྐད་སོ་སོའི་ཐ་སྙད་གཅིག་གྱུར་མ་ཡོང་བ་གནད་དྲིལ་ན།ཡུལ་སྐད་རང་སྟེང་གི་ཐ་སྙད་སྤྱོད་ཆེ་བས་ཕན་ཚུན་གོ་བརྡ་འཕྲོད་དཀའ་བ་དང་།བརྡ་གསར་རྙིང་གི་སྤྱོད་ལུགས་གཅིག་གྱུར་མ་བྱུང་བས་གཅིག་མཐུན་མ་བྱུང་བ།ཞེ་ཚིག་གི་སྤྱོད་སྒོ་མི་འདྲ་བས་ཐ་སྙད་དེ་རིགས་ཀྱི་གྲུབ་ལུགས་དང་སྦྱོར་ཚུལ་མི་མཚུངས་པ།གསར་དུ་བྱུང་བའི་དངོས་པོ་དག་ལ་མིང་རེ་སྦྱོར་སྐབས་ཐ་སྙད་གཡར་སྤྱོད་བྱེད་པའི་ཁུངས་མི་འདྲ་བཅས་བཞིར་འདུ་སྟབས།ཡི་གེའི་བཀླག་གདངས་མ་མཐུན་པས་ཐ་སྙད་གཅིག་གི་སྒྲའི་ཀློག་ཚུལ་མི་འདྲ་བ་དང་།ཐ་སྙད་མི་འདྲ་བས་ཚིག་གི་སྦྱོར་བ་གྲུབ་ལུགས་མི་མཐུན་ཞིང་།དེའི་དབང་གིས་བོད་མི་ནང་ཁུལ་དུ་ཕན་ཚུན་རབ་གོ་བརྡ་སྤྲོད་དཀའ་བའི་གནས་ཚུལ་འདི་འདྲ་བྱུང་ཕྱིར།ཡི་གེའི་ཀློག་ཚུལ་གཏན་འབེབས་བྱས་པའི་རྨང་གཞིའི་སྟེང་།སྔོན་བཀས་བཅད་ཀྱི་སྲོལ་ག་ལྟར་ཐ་སྙད་གཏན་འབེབས་གཅིག་གྱུར་བྱེད་པ་ནི།བོད་ཀྱི་སྤྱི་སྐད་ཅིག་ཆགས་པའི་རྨང་གཞིའི་ལས་ཀ་གལ་ཆེན་ཞིག་རེད།